AIŠKINAMASIS RAŠTAS

**Dėl molėtų rajono savivaldybės tarybos 2020 m. vasario 26 d. sprendimo Nr. B1-55 „Dėl Molėtų rajono savivaldybės biudžetinių įstaigų vadovų darbo apmokėjimo tvarkos aprašo patvirtinimo“ pripažinimo netekusiu galios**

**1. Parengto tarybos sprendimo projekto tikslai ir uždaviniai:** pripažinti netekusiu galios Molėtų rajono savivaldybės tarybos 2020 m. vasario 26 d. sprendimą Nr. B1-55 „Dėl Molėtų rajono savivaldybės biudžetinių įstaigų vadovų darbo apmokėjimo tvarkos aprašo patvirtinimo“. Pagal Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymo 5 straipsnio 5 dalies nuostatas Savininko teises ir pareigas įgyvendinanti institucija nustato savo valdymo sričiai priskirtų biudžetinių įstaigų vadovų darbo apmokėjimo sistemą.

Pagal Lietuvos Respublikos Biudžetinių įstaigų įstatymo 5 straipsnio 2 dalies nuostatą Savivaldybės biudžetinės įstaigos savininko teises ir pareigas įgyvendina savivaldybės meras.

Pagal Lietuvos Respublikos Viešojo administravimo įstatymo 16 straipsnio 1 dalies 2 punkto nuostatas Viešojo administravimo subjektas gali pripažinti netekusiu galios savo teisėtą administracinį sprendimą, jeigu administracinio sprendimo pripažinimas netekusiu galios yra leidžiamas pagal kitus įstatymus.

**2. Siūlomos teisinio reguliavimo nuostatos**. Sprendimu teisinio reguliavimo nuostatos nėra nustatomos.

1. **Laukiami rezultatai:** Bus įgyvendintos teisės aktų nuostatos.
2. **Lėšų poreikis ir jų šaltiniai:** nėra.
3. **Kiti sprendimui priimti reikalingi pagrindimai, skaičiavimai ar paaiškinimai:** Molėtų rajono savivaldybės biudžetinių įstaigų vadovų darbo apmokėjimo sistema patvirtinta Molėtų rajono savivaldybės mero 2024 m. sausio 31 d. potvarkiu Nr. B4-8.